**Međunarodni dan ozonskog omotača**

**Što je ozonski omotač?**

Zrak je smjesa plinova. U zraku se nalaze plinovi dušik, kisik, ugljikov dioksid i drugi. U višim slojevima atmosfere nalazi se plin **ozon**, on nastaje od atoma kisika. Ovaj plin najgušći je na visini od oko 20 – 25 km te oko Zemlje čini takozvani **ozonski omotač**. Ozonski omotač sprječava prodor štetnih UV zraka te nas štiti od njih. Ozonski omotač omogućuje život na Zemlji.

**Što su** **ozonske rupe?**

Znanstvenici redovito kontroliraju atmosferu, prate sastav zraka te prate stanje ozonskog omotača. Pred kraj 20. stoljeća znanstvenici su uočili da se ozonski omotač na pojedinim dijelovima jako stanjio i da kroz te dijelove omotača prolaze UV zrake. UV zrake su štetne. One oštećuju našu kožu i uzrokuju **rak**. Oštećenja ozonskog omotača nazivamo **ozonskim rupama**.   
Ozonski omotač oštećuju spojevi koji se upotrebljavaju u rashladnim uređajima (klima uređaji, hladnjaci) i potisnim plinovima nekih sprejeva. Zbog toga se otpad ne smije bacati u prirodu. Kako bi se spriječilo oštećenje ozonskog omotača bilo je nužno smanjiti upotrebu štetnih tvari koje ga oštećuju.   
Godine 1985. usvojen je dokument pod nazivom **Bečka konvencija o zaštiti ozonskog omotača**. Zemlje koje su potpisale ovaj dokument prihvatile su prijedloge protiv upotrebe štetnih spojeva kako bi se smanjilo oštećivanje ozonskog omotača. Međutim, ovi štetni spojevi su se i dalje proizvodili. Tek potpisivanjem još jednog dokumenta, **Montrealskog protokola** **o tvarima koje oštećuju ozonski omotač**, ukida se proizvodnja spojeva koji uništavaju ozonski omotač. Montrealski protokol potpisan je **16. rujna** 1987. Protokol su tada potpisale 22 zemlje. Do danas ovaj ugovor potpisalo je 197 zemalja.

**16. rujan** proglašen je **Međunarodnim danom očuvanja ozonskog omotača**, u znak sjećanja na datum potpisivanja Montrealskog protokola o tvarima koje oštećuju ozonski omotač. Ulaskom u Europsku uniju Hrvatska je1991. godine postala potpisnica Montrealskog protokola.